MILE MAGNOLIJE
IGRICE
Šefice, vidjeli smo da policija odlazi, ali ovo nismo mogli ni zamisliti.
I ne, ne znamo ni zašto ni kako.
Vrata su u komadu. Kamere su isključene. Netko je ovo dobro promislio.
Netko tko nas stvarno mrzi.
Na pamet mi pada samo jedna osoba.
Policija nije našla nikakve dokaze,
ali to ne znači da neće biti pravde.
Znate kako sad izgleda pravda?
Očistit ćemo restoran i otvoriti ga prije nego što ljudi čuju što je bilo.
Poslikala sam sve što trebam za osiguranje, tako da…
-Mogu li nam vatrogasci dati šmrk? -Nije tako jednostavno.
Počet ćemo s kantama, krpama i metlama,
a sve što treba izribati ide u perilicu posuđa.
Idemo.
Hvala ti.
Ako vi možete riješiti ovo, ja ću napraviti brzinsku inventuru
i vidjeti što dobavljači mogu dostaviti.
Prepelica u naru s palentom već nas je jednom spasila.
Dobro.
Možemo razgovarati?
-Daj mi ruku. -Bože.
VIDIMO SE VEČERAS NA KOŠARCI
Kathy je to učinila.
Ovo je njezin stil,
iako policija ništa nije našla, što je također njezin stil.
Nakon toliko vremena, nakon Anniene zabave,
što još želi od nas?
Moju pozornost. I sad ju je privukla, ali rasplet joj se neće svidjeti.
Uđi, šefice.
Noreen kaže da me trebaš.
Trottere?
Jesi li dobro? Je li Ashley dobro?
Dobro smo.
Nije li
fascinantno kako život stalno ispituje našu ravnotežu?
Moj…
Moj najdraži profesor s fakulteta,
moj mentor i moj prijatelj briljantan je,
zabavan i mudar.
Stalno razgovaramo.
Toliko mu toga dugujem.
Christopher je odgojio generacije studenata,
a sad sam odgaja svoju unučad.
Zvuči kao nevjerojatan čovjek.
Noćas…
Noćas me nazvao
i rekao mi da je teško bolestan.
Trottere.
Žao mi je.
I treba nekoga
da mu pomogne s djecom.
Osobu kraj koje će djeci biti dobro ako…
Trottere, trebaš otići.
Bez obzira na ishod.
Nismo htjeli ovako izgraditi obitelj.
Naravno da niste.
Ali Christopher te treba i u potpunosti razumijem.
Jer kad je god meni teško, osjećam se bolje kad ti se mogu obratiti
i primiti te za ruku.
Idi i nemoj žuriti.
Tebi je sad teško.
Ne znam koliko nas neće biti.
Koliko god treba.
A mi ćemo vas voljeti i nedostajat ćete nam.
Molit ćemo se za vas svaki dan.
Za sve vas.
Joj, Trottere.
Sjajno si napravila ledene štapiće.
Bit će odlični za blagdane.
Baka kaže da su najbolje stvari one koje napraviš sama.
Uključuje li to igrališta?
Istražit ću održive dizajne igrališta sa Sophie i Willow. Hoćeš pomoći?
-Može. -Ty?
Zvuči zabavno, ali imam zadaću iz statistike.
-Ali prvo si idem utrljati sol u ranu. -To ne zvuči zabavno.
Sophie, Willow i ja grupno učimo biologiju.
Lakše je kad razgovaraš s nekim tko te razumije, znaš?
Da.
Možda mi trebaju baš poduke,
a znam pravu osobu za to.
Napokon.
Ja sam se tebe načekala. Mislila sam da ti neće smetati.
Zadovoljstvo mi je,
Trish.
Ne znam o čemu govoriš.
Čak i da znam, da me se nisi usudio tako vrijeđati.
Kad smo bili djeca, „Trish” je postala šifra za riječ
koju mama nije mogla izgovoriti za Patriciju.
Nije li poanta bila ne biti Trish kad odrastemo?
Naravno.
Onda imam pitanje, Kathleen.
Zašto moraš biti takva Trish prema mojoj obitelji
i prijateljima u Sullivan'su?
-Što imaš protiv njih? -Ništa.
Baš ništa.
Rado bih ih zaposlila.
Šteta što taj restoran nije u vlasništvu prave stranke
zato što je gđa Frances rekla banci da ja nisam pouzdana, a vi jeste.
Želim samo ono što zaslužujem.
Ali svaki put kad pokušam, baš svaki put,
ti i tvoji dragi prijatelji…
Daj prestani.
Cijediš suosjećanje iz krpe koja se osušila prije 20 godina.
Imala si hrpu prilika izgraditi nešto svoje,
ali jedino što znaš jest uništiti ono što su drugi izgradili.
I neću ti dopustiti da to radiš mojoj obitelji.
Ja nisam obitelj?
Hej.
Obitelj se ovako ne ponaša.
Obitelj je ljubav i suosjećanje.
Ronnie.
Tata te je bolje naučio.
Obitelj je krv,
odanost i strogoća.
Gdje si ti, zaboga, našao svoju definiciju?
U obitelji koju sam izgradio.
I mi te nismo isključili.
Sama si se isključila.
Moraš to prihvatiti.
I sve nas ostaviti na miru.
Zauvijek.
Ako želiš da odem,
otići ću.
Kad mi daš ono što zaslužujem.
Ne govorim u ime međureligijskog zbora,
ali mislim da će vaš prijedlog dobro proći.
Nije čudo da su Magnolije opet uspjele.
Toliko smo toga prošle.
Zvučiš zabrinuto, a ne zadovoljno.
U zadnje smo vrijeme raštrkane.
To se događa zaposlenim ženama.
Ali je li sve u redu?
Vidjet ćemo.
Nadam se da ćemo se uskoro naći i razgovarati o mnogočemu.
Samo sam nervozna zbog prezentacije.
Župnik Mosby naziva nas ozbiljnim tijelom.
Ja mu volim reći da smo mi veseli duh.
Ali uopće nismo strašni.
Okupljamo se iz istog razloga iz kojeg ste vi osnovale zakladu.
Da bismo pomogli voljenima
jer svi vjerujemo da treba voljeti svog susjeda.
Uvijek nam je namjera voljeti i pomoći.
Ne moraš biti previše uglađena.
Samo budi strastvena.
Predstavi nam problem i zajedno ćemo ga riješiti.
Najgora mačka svih vremena. Bilo je zabavno.
Idem gore ostaviti stvari. Odmah se vratim.
Dobro.
DRAGA HELEN, PROŠLO JE PREVIŠE VREMENA.
PREDUGO SMO ZAGLAVILE U OVOJ SVAĐI.
MOLIM TE, ŠTO ĆEMO DALJE? VOLI TE MADDIE.
VRATILA SAM SE. GDJE I KAD?
To bi bilo sjajno.
Hvala. Puno ti hvala.
Dobro. Gus nam je našao mljevenu junetinu i svinjetinu.
Navratit će za par sati. Špageti i mesne okruglice za večeru.
Molto bene, šefice.
HELEN: VRATILA SAM SE. GDJE I KAD?
DRAGA DANA SUE, PROŠLO JE PREVIŠE VREMENA.
PREDUGO SMO ZAGLAVILE U OVOJ SVAĐI.
MAGGIE: KOD MENE. KAD I UVIJEK.
-Znam da kasnim. Oprosti. -Nema problema. Imam sve za Bixbyjeve.
Dok si se ti bavio Sullivan'som, ja sam ovdje bio pomoćni kuhar.
Prijatelju, provest ćemo dan radeći s opasnim alatom.
Hoćeš li biti usredotočen?
Jesi li ikad donio ispravnu odluku
da bi te za deset minuta počela izjedati sumnja i žaljenje?
Da. Opisuješ moju bejzbolsku karijeru.
I svaku vezu prije Maddie.
Ako si poslušao instinkt, dobro je. Osim ako planiraš vikend u Vegasu.
Onda me izvoli odmah pozvati.
Dobro. Hvala, Cale.
Dobar si tip. Sigurno imaš dobre namjere.
Dobro, uspio si me uvjeriti.
Ali za deset minuta trebat ćeš opet.
Obavezno mi ponovi da sam dobar tip.
To ćemo usput. Upadaj.
Trebaš pomoć?
Znaš tehnike za bijeg iz zatvora?
A, u kazni si.
O, da. Itekako.
Mislim da će trajati 45 godina.
Jednom sam pogriješila. Pretjeruju.
A sad zbog ovoga uopće neću moći razgovarati s njima.
Možda to rade zato što te vole.
I moji su bili takvi.
Ti sigurno nisi kršio pravila.
Prvi razred srednje.
Prijatelji su išli u kino u ponoć.
Mene nisu puštali van tako kasno.
Te sam noći rano otišao u krevet,
izašao kroz prozor svoje sobe i biciklom otišao u kino.
Sjajno sam se proveo. Osjećao sam se jako pametno.
Zamisli kako sam se iznenadio kad sam se vratio u sobu
i ondje vidio roditelje na mom krevetu.
Mama je rekla: „Drago mi je što si se zabavio i što si dobro.
U kazni si negdje između 30 i 80 godina.”
Shvatio sam da pravila ne postoje da bi mi kvarila zabavu.
Kao što je mama rekla, ona su me čuvala.
I zato, da, 45 godina tebi zvuči kao pretjerivanje,
ali kako zvuči tvojim roditeljima?
To mi je grozno, ali imaš pravo.
Razumijem.
Tinejdžeri trebaju biti tinejdžeri.
Ali roditelji trebaju biti roditelji.
Koliko si bio u kazni?
Negdje između 30 i 80 godina.
Hvala vam na pomoći.
Tako ti želim zahvaliti za ukusnu večeru.
A oni su dobra djeca.
-Ali ne smeta nam. -Zato idemo u Wharton's.
Pa, sve vas jako volim. Idem se gore urediti.
Žao mi je što ću propustiti zabavu, ali moram otići do True Brewa.
-Idem jednoj curi na poduke. -Pitao si mamu? To je neka šifra?
Ne, ozbiljno. Statistika me ubija, pa tražim pomoć.
Mama je odobrila.
Bok, Ty!
Idemo negdje drugdje da Tyu poslije bude žao.
To bi bilo jako smiješno i jako zločesto.
-Ne želite ići u Wharton's? -Ja želim.
A Kyle bi trebao ostati zato što je zločest.
Idemo, treneru. Ti i ja.
Pomozi, Kyle!
Zašto? Htjela si me ostaviti.
Bila sam jako smiješna, ali i jako zločesta.
To se računa kao isprika, Kyle. Idemo.
Možete li mi putem pomoći s pričom koju moram napisati?
Moraš koristiti riječi koje učiš pisati?
Sjećam se tih dana.
-Reci mi da je jedna od njih mravojed. -Nije.
Albatros.
Antidisestablišmentarizam.
-Što? -Tako je.
-A to je? -Ne znam.
Sjednite.
Jako mi je žao.
-I meni. -Svima nam je, ali…
meni je možda najviše žao.
Samo…
Samo sam uživala u kraju moje najveće romanse.
Znamo.
Ryan je rekao mojoj majci.
I srca su nam se slomila.
I dalje su slomljena, ali nismo bile sigurne…
Kako se javiti?
Jer sam ja bila previše tvrdoglava
i ponosna, previše frustrirana da bih…
Da bih priznala
da se opravdano brineš.
I otišla sam iz grada bez riječi…
-Ne, Helen. -Nismo te htjele dodatno povrijediti.
Rekla sam Maddie da te treba ostaviti na miru
jer si rekla da to želiš.
I pogriješila sam.
Morala sam promijeniti frizuru, ukrcati se u avion, otići k Zekeu,
tri noći spavati u malom krevetu…
dobiti maminu bukvicu i zagrljaj
te dati obećanje da ću groznoj mački srediti oporuku
da bih shvatila koliko sam pogriješila.
Koliko je bilo glupo zalupiti vam vrata.
Nije bilo glupo.
Bilo je potpuno razumljivo.
I znam da će ovo sad zvučati isprazno,
ali jako mi je žao zbog svega što si prošla.
-Ne. -I meni.
Onda nam je svima žao.
I o tome večeras želim razgovarati.
Ryan je u prošlosti, gdje i pripada.
Dosta mi je tuge i žaljenja.
Najvažnije je pobrinuti se da se nas tri pomirimo.
Bez toga bi moj svijet
iskočio iz svoje osi.
U duhu pomirbe, mogu li reći zbog čega žalim?
Želim preuzeti odgovornost
za svoj poriv da sve moram riješiti.
Zbog svađe s tobom i svađe s tobom…
Što?
…puno sam toga naučila.
Točnije, da prestanem.
I potrudit ću se bolje usmjeriti tu energiju.
Ja želim preuzeti odgovornost za to što sam zahtijevala mir
prije nego što smo riješile probleme.
Žao mi je.
Dobro. Što se točno dogodilo?
Hej, sve ćemo riješiti.
-Dragi Bože. -Znam.
Ovo su suze olakšanja.
Život je u zadnje vrijeme težak, a svaki put kad bi se nešto dogodilo,
htjela sam uzeti mobitel i reći vam, ali nisam mogla.
Zbog toga je sve bilo puno gore.
Razumijem te.
Ali večeras nećemo samo o meni.
Sigurno nećemo ni o meni cijelu noć.
Ovo je naša večer, kao i svaka večer margarita.
Da.
Ali u tome je problem.
Kako je ovo večer margarita kad nigdje ne vidim margarite?
-Maddie. -Za mnom.
Tyler Townsend.
Olivia Harris. Što slušaš?
Ovaj čas slušam miks za sunčane dane.
Kad dođem do stola, prelazim na miks za učenje.
-Sama si radiš liste pjesama? -Ne, sama si pržim CD-e.
Lakše učim kad sviram bas,
ali bilo bi nepristojno donijeti bas i pojačalo u kavanu.
Ja sviram gitaru. Jednom bismo mogli zasvirati.
Pametna si i kul. Sigurno odlično…
Ovo ne zvuči kao statistika. Upucavaš mi se?
Upucavam.
Bar se trudim.
Hvala na interesu, ali ne.
Dobro, oprosti.
Pomoć sa statistikom stvarno mi je dobro došla.
Zato sam htio razgovarati prije nego što sam se osramotio.
Shvatio sam samo zadaću s kojom si mi pomogla.
Možeš li mi davati instrukcije ostatak godine?
Ne znaš razgovarati bez flerta?
Pa, to automatski krene.
Htio sam biti samo šarmantan, ali da.
Tako razgovaram s curama. Sa ženama.
Davat ću ti instrukcije.
Kava i fini zalogaj po satu,
ali također ćeš morati slušati instrukcije
kako razgovarati sa ženama bez flerta.
Može, frendice.
Frende.
Pa, dođi.
Ti prva.
-Bog blagoslovio Trottera i Ashleyja. -Da, istina.
Noreen i Genevieve puno će nam pomoći.
Harlanov tata uskoro se vraća kući.
Dečki su obnovili kupaonicu u prizemlju,
promijenili elemente da bi proširili ulaze u kuhinju
i postavili pametne kućne uređaje.
Odlično.
Samo da znaš da sam rekla Calu za tebe i Ryana,
tako da dečki s košarke znaju.
-Svi? -Da.
I u potpunosti poštujemo tvoje pravo da doneseš ovu odluku bez dijeljenja…
Maddie, to tvoje okolišanje bolnije je nego kad mi samo kažeš što da učinim.
Trudim se naći ravnotežu.
-Uzmi, draga. -Što?
To je moja definicija ravnoteže. U svakoj ruci jedna margarita.
Prije nego što Maddie nešto istegne, reći ću da nisam razgovarala s Erikom
i ne namjeravam uskoro razgovarati s njim.
-Ali imali ste tako poseban odnos. -Ja sam ga prekinula.
I ne mogu i ne bih smjela očekivati da ga mogu samo nastaviti
kao da je knjiga koju sam odložila.
Želim poštovati njegov i svoj postupak oporavka.
-Svejedno ću se moliti za vas. -Vidiš kako me je izignorirala?
Prizemljit ću je.
Izbrojimo dane do obnove zavjeta i svega što treba učiniti.
Želim uroniti u to veselje.
Večeras ne preduboko da me ne izdaju živci.
Trudim se biti odgovorna, ali svaki put kad Ronnie i ja razgovaramo,
javi se nova ideja i sve postane još luđe.
Više ljudi, više blještavila, više love.
Lijepo što je Ronnie uzbuđen.
I zaslužuješ blještavilo nakon svega što si prošla.
Da ne spominjemo da je prva proslava bila poprilično povoljna.
-Razumna? -Štedljiva.
Ekonomična.
Jeftina! Bila je jeftina!
Slobodno to recite.
Što se tiče omjera uloženog i dobivenog, bila je to najbolja zabava ikad.
Najveći broj građana probudio se bos na gradskom trgu.
Iako je konkurencija puno žešća nego što bi stranci mislili.
Jesi li odabrala haljinu?
Ne! A ti svoju?
Ne!
Odvratim pogled na samo jedan trenutak
i sve se raspadne.
Čekale smo da se vratiš da zajedno odemo u kupnju u Charleston.
Sjajna ideja.
Slažem se.
Može još koja.
Margarita?
Sjajna ideja.
Evo jedne.
Da cijenimo svoje prijateljstvo.
Hoćeš da provjerim koliko je pod ravan da i to uračunaš u jednadžbu?
Shvati da sam ja temeljit i promišljen čovjek
što se tiče svih mojih strasti.
Clyde treba pojačati klimu.
Možda sam si našla ravnoga.
Nadao sam se.
Mogli bismo naručiti još jednu rundu
da smiriš ruku.
To možda nije pametno.
Ali mogli bismo proslaviti uz rundu.
Imaš novi posao koji voliš.
To je bio pravi zgoditak. Te žene…
-Kakva zajednica. -A ja sam otišao s lošeg posla.
A nisi već imao novi. Za to treba hrabrosti.
To je vjera.
Korak po korak.
Dan po dan.
I, što slijedi?
Ovisi.
Je li ovo spoj?
Poštedi me toga.
Ti si onaj tip koji pita: „Na čemu smo? Što smo mi?
Radim li ovo dobro?”
Zapravo, ovo zadnje volim.
Primljeno na znanje.
Je li važno je li ovo spoj?
Jest.
Jer ako nije,
volio bih te pozvati na spoj.
To bi mi bilo baš drago.
Iako igraš moje igrice.
Imaš li službeni dogovor s Billom?
Nemam.
Samo smo se neslužbeno dogovorili da će mi pomagati financijski.
Mogla bi razgovarati s Helen i vidjeti koje službene opcije imaš,
da imaš sve napismeno
i postaviš jasne granice.
Ne znam koje imam opcije, ali to bi moglo biti pametno.
Žao mi je što me Bill toliko uzrujao da si otišao guglati pravna pitanja.
Ma, nije zbog toga.
Samo želim zaštititi tebe i Bex.
Jako sam zahvalna što si mi najmodavac i dadilja,
ali i što je najvažnije, prijatelj.
Ti si dar koji nisam očekivala kad sam se vratila u Serenity.
I ti i Bex ste posebne prinove u mojem životu.
-Bok, draga. -Bok.
-Pretpostavljam da je s curama sve u redu. -Sve je super.
Pravi je blagoslov moći razgovarati,
pomiriti se i vratiti sklad.
Jako mi je drago zbog tebe.
Zbog njih. Zbog vas tri.
Kad si ti sretna, i ja sam sretan.
Važno je zapamtiti da s ljudima koji nas vole
možemo prebroditi svaku oluju.
Malo si ga pretjerao, dragi.
Ma ne.
Samo dijelim i naglašavam koliko je važno i…
Dragi Bože, pomozi mi.
Razgovarao si s Kathy.
Jesam.
I?
Najvažnija je činjenica
da će nas ostaviti na miru.
Zašto mislim da si preskočio još pokoju važnu činjenicu?
Pa, nisam uspio izvući priznanje da je rasturila kuhinju,
iako u srcu znam da jest, ali…
sad možemo sve to zaboraviti jer Kathy zauvijek odlazi iz grada.
Fantastično.
I malo nevjerojatno.
-Zašto? -Malo je jednostavno. Čak prejednostavno.
Što si morao dati tom vragu?
Napisao sam joj ček.
Molim?
-Na koji iznos? -Dovoljan da ode i ne vraća se.
Popustio si pred nasilnikom.
Pregovarao si s teroristom.
Dopustio si da Kathy pobijedi!
Zaštitio sam svoju obitelj, što sam ti i rekao da ću učiniti.
Kako si nas zaštitio time što si joj dao naš novac?
-Rekli smo da joj ne damo novac. -Ona dolazi zbog novca.
To je jedina stvar koju poštuje
i jedina stvar zbog koje će otići.
Ali nije pobijedila, Dana Sue.
Mi smo pobijedili jer imamo jedno drugo
i Annie i Sullivan's i svoje prijatelje
i sve što smo zajedno izgradili tijekom svih ovih godina.
A Kathy nema ništa.
I sama je za to kriva. Ona je izabrala samotan put.
Težak put. I djelićem srca uvijek ću je žaliti.
Ali cijelo moje srce pripada tebi
i Annie.
Ne slažem se s tvojim postupkom.
Znam.
Ali razumijem zašto si to učinio.
Hvala ti.
Ovo je lijepo djelo.
Komuniciraš
svojim jezikom ljubavi
time što si proveo svoj plan.
Poštujem to.
Hvala što si me saslušala.
I što mi vjeruješ.
U srcu znam da je ovo rješenje.
I nikad neću prestati raditi sve što mogu
da uljepšam život tebi i Annie.
Možeš li mi ovo još jednom objasniti?
Na telefonu si bila jako uzbuđena i nisam sve shvatio.
Dobila sam nešto novca i zauvijek odlazim iz grada.
Novi početak i sve to.
Pa…
onda ti želim sve najbolje u sljedećoj avanturi.
Dođi sa mnom.
Prva si osoba koju sam upoznala
koja zaista shvaća kako je to kad te progoni prošlost.
Da želiš promjenu,
ali da ljudi kojima si okružen odbijaju vidjeti što pokušavaš postići.
Bila sam ozbiljna kad sam rekla da želim novi početak.
Mislim, ne zaslužujemo li ga oboje?
Ne.
Ja razumijem da sam povrijedio neke ljude
i stvarno se trudim ispričati.
Preselio sam se u Castlewood jer mi se činilo da svi trebaju prostora.
Da sam otišao dalje, bježao bih.
Trudim se biti bolji roditelj svojoj djeci.
Čak i ako ne dobijem priliku biti bolji partner Maddie ili Noreen,
znam da i dalje imam svoju djecu
i trudim se shvatiti kako se uklopiti u njihove živote.
Katkad je najbolja stvar koju možeš učiniti za ljude koje voliš
otići.
-Drago ti je što si se vratila? -Da.
Ne kažem da nije bilo odlično družiti se s obitelji,
ali ova mi je godina super.
Želim podijeliti neke nove stvari s Annie i…
Sigurno vam je drago što ste se pomirile.
Jako drago.
Uvijek je pogreška bojati se javiti, razgovarati,
ispričati se.
Ali svejedno je lako učiniti tu pogrešku.
Zašto je tako?
Vjerojatno zbog ega.
Kad je riječ o ljudima koje voliš, treba odbaciti svoj ego
i popraviti stanje.
Napraviti jasnu odluku
da ćeš dobro krenuti ispočetka.
Želim naučiti razmišljati kao vi.
Stvarno.
Mislim,
ja dolazim iz zatvorene obitelji.
Znate: pogriješi, zaboravi, kreni dalje.
Ali počinjem shvaćati da mnogi ne razmišljaju tako.
Treba im nešto više kad stvari…
Završe?
Da, to.
Jesi li uzela u obzir to da stvari ne trebaju završiti?
Mogu se promijeniti i razviti u novom smjeru.
Jesi li ikad mislila da ćete ti i Annie moći biti partnerice u laboratoriju?
Ne, nema šanse!
Ne.
Kakvi te još razvoji čekaju?
Dobro.
Znam da ti nedostaje Jackson. Pokušat ću ti pomoći.
„Bla-bla, bejzbol, ljudi.”
Hvala, ali nisam ljubomorna. Samo sam frustrirana.
Što ga nema?
Što se ne trudi koliko i ja.
Što misli da prkosi roditeljima, a zapravo se samo skriva od njih.
Što je pobjegao kao plašljiva vjeverica umjesto da je stao uz mene.
Pokušat ću opet.
„Bla-bla, bejzbol, ljudi.”
Bok. Razgovaramo o obnovi igrališta Ash Grove.
S naglaskom na održivost i pristupačnost. Zainteresirane?
Za početak radimo popis potrebnih stvari.
Boja, drvna građa, komadići gume za podlogu.
Prenamijenjenu drvnu građu koristi moj tata. Može nas usmjeriti.
-Pošaljite mi pitanja za njega. -Može.
Ne poznajem Ash Grove. Što ne valja?
Ništa ne valja. Ali Kyle se ovoga sjetio. Pitaj ga.
Igralište je zapušteno, ali mislim da ga imamo priliku
ponovno izgraditi na ekološki način koji će svima koristiti.
Nema izlike da javno igralište bude u takvom stanju.
Oprostite, razgovarate o Ash Groveu?
Da. Upravo objašnjavamo Lily.
Bi li se složila da je zapušteno?
Blago rečeno. Onamo sam vodila brata i sestre,
ali pokvarili su se konjići i Joshua više nije htio ići.
Onda je počelo poplavljivati, pa Corky i Cammie više nisu htjele ići.
Tako je! Treba ga popraviti da djeca mogu uživati.
Tako je! Što?
Igralište Ash Grove je napušteno.
CeCein brat i sestre prije su voljeli ići onamo.
Jer to je poanta igrališta.
Smišljamo kako ga oživjeti.
Ali da uskrsne, a ne da bude kao zombi.
Nisam znao da svi radite na tome. Uredit ćete ga u D&D tematici?
Zmajevi, trolovi i slično?
Ne znam za D&D, ali Ty je u pravu.
Da, tematika bi bila super.
Moramo ići.
Dobro. Moram ići, ali dogovorit ćemo službeni sastanak.
Nastavite s idejama.
Ako ste ozbiljni, javi kako mogu pomoći.
Stvarno? A tvoje poduke?
I sad se čini da CeCe želi sudjelovati.
Nema problema.
Želim pomoći.
Mislim da bi temelj programa osiguranja hrane
trebao biti bolji pristup svježim proizvodima.
Zato bismo bile presretne kad bi bio spreman razgovarati.
Rado. Već neko vrijeme želim razviti program donacije viška hrane.
Ne treba izgledati savršeno da bi bila hranjiva.
Presretna sam što si zainteresiran!
Mogao bi doći do spaa na sastanak sa mnom, Maddie i…
I Danom Sue.
Naravno. Samo mi se javi i rado ću doći.
I možda donesem fine kupine.
Hvala, Jeremy.
-Hvala tebi. -Hvala.
-Vidimo se. -Da. Bok.
-Erik. -Helen.
Čuo sam da nisi u gradu.
Dobro došla.
Lijepo je doći.
Dobro si?
Jesam. Ti?
Jesam.
Imaš odličan ukus.
Jeremy.
I ja.
Ostavit ću tebe i tvoju krušku na miru.
Da.
Hvala ti.
Drago mi je što te vidim.
Čuvaj se.
Prihvatit ću svoju ulogu središta svemira.
Katkad se putevi susretnu zbog ograničenog prostora,
a ne božanske namjere.
Čestitam što si se rastao od Z'sa.
Glasine se brzo šire.
Kathy je poznata po uništavanju kolega. Bar tako kažu preživjeli.
Što Dana Sue kaže o angažmanu za njenu divlju šogoricu?
Što?
Kathy je bila tajanstvena.
I Isaac se iznenadio kad sam mu rekao.
Koje iznenađenje.
-Znam da nemaš mobitel. -I ne mogu te pozvati unutra.
Treće pravilo. Nema prijatelja bez roditelja.
-Idemo prošetati. -Četvrto pravilo.
Zatvorenik smije napustiti kuću samo radi posla, škole ili crkve.
Nadam se da je trijem tehnički dio kuće.
Baš su strogi.
Stvarno? Jer jako sam lagala svojima.
Znam zašto su ljuti i želim poštovati pravila.
Podržat ću te.
A ako trebaš nekoga da se zauzme za tebe
da bi te pustili prije radi dobrog ponašanja, javi.
Hvala.
Što je?
Čuo sam neke stvari u školi i navratio da vidim kako si.
Da, nema smisla glumiti pred tipom
koji mi je kao maloj govorio da ne jedem punoglavce.
Da.
Imao si pravo tada, a imaš i sada.
Činila sam velike pogreške.
Pogotovo po pitanju ljudi s kojima se družim ili ne družim.
Zahvalna sam što razgovaraš sa mnom
i brineš se kako sam.
Toliko dugo to radim da ne bih mogao prestati ni da želim.
I baš zato,
kako nemaš pristup elektronici…
Jednog smo ljeta bili sigurni da se čujemo kroz ovo.
Ali zapravo smo se toliko derali da smo se svejedno čuli.
G. Farquaad je rekao mojima.
I mojima, u dva ujutro.
Ne poštujemo znanost.
Kakvo sjećanje.
I odradio je svoj posao.
Nasmijao te.
Očekivala sam nevolju kad si tražio da odjenem haljinu.
Kriv sam.
Ovo nije upis na jesenske tečajeve?
Ne, ovo je prvi tjedan tečaja tanga na koji sam nas upisao.
Imali smo svoje zadaće, ali bit će zabavno nešto naučiti zajedno.
Hvala što ste došli.
Danas ćemo učiti pravilan položaj i osnovni korak.
Nema pritiska. Došli smo se zabaviti.
Nađite si mjesta. Ako vodite, stanite leđima prema vratima.
Ako ste došli sami, ja ću vas upariti.
Kako uzbudljivo!
Vodeći lijevom rukom prima desnu ruku pratećeg,
a desnu stavlja na leđa pratećeg
tako da prstima dodiruje kralježnicu
blago prema dolje.
Prateći lijevu ruku stavlja gore da šaka bude na leđima vodećeg,
odmah ispod ruke.
Sad ćemo pokušati napraviti osnovni korak.
Pet, šest, sedam, osam.
Krećemo polako…
Da, ovo će biti zabavno.
Lijepo. Idemo. Pet, šest…
Opet zajedno. Napokon.
Znao sam da će romansa preživjeti prostor i vrijeme.
Kyle, sjedni.
Ne znam o čemu govoriš ni što se događa.
-Nellie… -Ne razumijem ni karanfile na biciklu.
Što želiš od mene, Kyle?
Želim isto što i ti.
-A to je? -Održati našu romansu.
Kakvu romansu? Prekinuli smo one noći ispod stabla poljubaca.
-Ali slala si mi karanfile. -Nisam.
A pisma koja sam ti slao?
Nisam ih dobila.
Je li ovo nekakva igra, Kyle? Želiš li me izludjeti?
Ne, nikad! Mislio sam…
Stvarno si mi se sviđao
i još te cijenim kao osobu.
Nemoj to uništiti.
Čini se da se dogodio niz nesporazuma,
kao u Važno je zvati se Ernest, samo bez sretnog završetka.
Ne želim te povrijediti, Kyle.
Samo sam zbunjena.
I ja.
I…
imam dečka.
U Castlewoodu.
Sretan završetak za tebe.
To je krasno, Nellie.
Želim ti sve najbolje, Kyle.
Nadam se da ćeš i ti naći krasnu osobu.
Čuvaj se.
Ako je kaubojski šešir previše, nema veze.
Ma nije.
Znao sam. Ovo je previše ljepote za ovaj grad.
-Stol? -Želim vidjeti Danu Sue.
Sigurno i ona želi vidjeti vas, gospodine.
Hvala.
Da plješćemo ili da zovemo doktora?
Oboje?
Što misliš, draga?
Mislim da slobodno možete prekinuti ovu svoju malu predstavu.
Pa, Ronnie se sjetio smokinga,
ali ja imam savršeno dobro odijelo.
Prvi su put svi imali traper i bose noge?
Joj, Cale. Što bih ti sve mogao ispričati.
Dogovorili smo smokinge.
-Jesmo, prije. -Što se dogodilo?
Malo sam računala i jednostavno nema šanse.
Nakon Anniene školarine i zaklade,
novcem koji je ostao
i kojim smo htjeli platiti obnovu zavjeta…
platio si Kathy
umjesto toga.
Tako da otpada.
Prijevod titlova: Domagoj Južnić